VS002558
Datum: 2004-08-15T02:00:00.000+02:00
datum_sodbe_i_stopnje: 2011-04-11T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: izredno hudi primeri
odskodnina: 232.000 EUR (končni znesek odškodnine je bil ustrezno znižan glede na 20% prispevek oškodovanca)
opombe: II Ips 260/2012 Revizija prvotožene stranke je bila zavrnjena. Reviziji tožeče stranke je bilo ugodeno in potrjena sodba prvostopenjskega sodišča (drugostopenjsko sodišče je odškodnino za nepremoženjsko škodo znižalo).
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Osnovnošolka, kasneje dijakinja.

## Škodni dogodek

Nesreča pri vožnji s čolnom - oškodovanec je med vožnjo čolna padel pred prednjega dela v jezero, čoln pa je zapeljal prek njega. Soodgovornost oškodovanca je bila 20%.

## Poškodba

Zmečkanina obeh sednih delov, iztrganje danke, natrganje križnega pleteža in levega bedrnega živca ter izpuljenje njegovih korenin iz križne hrbtenice, obsežne rane na obeh spodnjih sednih predelih, odprto odkrušenje velike grče leve stegnenice, raztrganina tankega črevesja, odprt zlom križnice in trtice, raztrganina sečnega mehurja in sečevoda.

## Telesne bolečine

69.500 EUR Hude stalne telesne bolečine kumulativno - 115 dni, srednje hude stalne telesne bolečine – 6 mesecev, lahke stalne telesne bolečine kumulativno - 11 mesecev. Trpi jih še vedno ob spremembi vremena in ob utrujenosti mišičevja.

#### Hospitalizacija

302 dni, takojšen nujen operativni poseg in dodatnih 5 operacij.

#### Ambulantno zdravljenje

Številni pregledi pri kirurgu, kirurgu plastiku, urologu, ortopedu, psihiatru, nevropsihiatru.

#### Rehabilitacija

Boleča fizioterapija, zdravilišče.

#### Nevšečnosti med zdravljenjem

Šok ob poškodbi zaradi masovne izgube krvi, dihanje s cevko, namestitev urinskega katetra in uporaba katetra 1 mesec, prejem transfuzij, izpostavljenost venepunkcijam, ves čas zdravljenja intubiranost skozi usta, odvisnost od tuje nege in pomoči, številni medicinski pregledi, dnevno prejemanje bolečih podkožnih injekcij, 9 l infuzij, jemanje protialergičnih zdravil, 2 laringoskopiji brez anestezije, več RTG, MRI, boleče preiskave z igelno elektromiografijo, 2 zelo boleči nevrofiziološki preiskavi, 1 mesec jemanja antibiotikov, 12 dni povišane telesne temperature, prevezi ran, številni pregledi pri specialistih. Urejanje napotnic in bolniškega staleža najmanj 58 izven kraja bivanja, v treh različnih krajih. Uporaba bergel, vozička. Prejemanje pomirjeval.

## Strah

23.000 EUR Izjemno hud primarni strah, ko je po padcu pričakoval, da ga bo čoln povozil, ko mu je vijak rezal tkivo in je zaznaval izgubo krvi in obseg poškodb ter se bal za življenje; trajal je do prihoda v reanimacijski prostor in do operacije. Hud sekundarni strah - bal se še neznanih je poškodb trebuha, vseh operacij, nepokretnosti, nesposobnosti hoje in odvisnosti od drugih, kasnejših zapletov, neugodnih posledic pri odvajanju blata in urina, neuspešnosti rehabilitacije; strahu ga je bilo reintegracije v okolje in za sposobnost za samostojno življenje. Prejemal je pomirjevala in se zdravil pri psihiatru.

## Zmanjšanje življenjske aktivnosti

100.000 EUR ZŽA trajno in intenzivno v vseh sferah življenja. Zaradi otežkočenega gibanja po poškodbi mišičevja in živčevja nog je izrazito omejen pri vseh fizičnih aktivnostih. Invalidsko upokojen in nesposoben za prekvalifikacijo. Dela na domači kmetije ne zmore. Zaradi okvare kontrole gibov in bolečin v spodnjih udih in medenici je omejeno sposoben skrbeti zase. Ne more vzdrževati stanovanja, nabavljati potrebščin, skrbeti za higieno. Hodi z berglami ali uporablja voziček, uporablja opornico za nogo, nošenje ortopedskih čevljev. Zaradi okvare živčevja in pareze mišic spodnjega dela leve noge je oviran pri vzdrževanju telesnega položaja. Okrnjeno družabno, družinsko in intimno življenje. Uporaba stome za odvajanje blata, ki ni kontrolirano, uporaba urinal kondoma za nočno odvajanje urina, nezmožnost za spolno življenje. Vse to in depresija mu onemogočajo vzpostavljanje kakršnihkoli stikov, ki bi temeljili na čustveni in telesni privlačnosti. Oviran pri druženju, interesnih dejavnostih, oropan socialnih stikov. Zaradi brazgotin na področju zadnjice kljub silikonskim vsadkom ne more sedeti na neoblazinjeni površini. Uporaba blazine proti preležaninam, blazine za spanje. Trpi za nespečnostjo, ima nočne more. Potrebuje pomoč pri vseh vsakdanjih opravilih - slačenje, oblačenje, obuvanje, sezuvanje, umivanje, priprava hrane, prevozi, itd.

#### Opis invalidnosti

Invalid I. kategorije.

## Skaženost

39.500 EUR Izjemno hude, stalne duševne bolečine, ki ga ovirajo v komunikaciji in ob kontaktih. Ima brazgotine na sedelnem delu, na trebuhu in na levem stegnu, ima padajoče stopalo in stanjšano nogo. Odsotnost in zabrazgotinjenje zadnjika. Zaradi stome ne more nositi običajne garderobe, temveč le trenirke, ne more nositi kopalk in kratkih hlač. Uporablja opornico in ortopedske čevlje, bergle ali voziček. Vse to zbuja pri ljudeh nelagodje ali zanimanje. Tožnik svoj videz ves čas primerja z videzom pred nezgodo.

---

OZ člen 179